شەفەق
نیوز/ خانمە نویسەر فەرەنسی، ئانی ئیرنۆ، ئمڕوو پەنجشەممە، وە خەڵات نۆبل  لە ئەدەب ئەرا ساڵ ٢٠٢٢ سەرکەفت.
دەسەی
پەسەنکردن نۆبل وت: ئیرنۆ لە تەمەن ٨٢ ساڵی پەسەن کرد، چوینکە ئازایی و ویرەداری نشان
دایە لە پەیاکردن ڕیشە و دویری و پابەندیەیل کۆمەڵی ئەرا هویرمان کەسایەتی.
لە ساڵ
١٩٠١ تا ئیسە، ١١٥ خەڵات نۆبل لە ئەدەب بەشەو کریایە، و تا ئیسە ٧ ژن بوینەسە خاوەن
ئەو خەڵاتە.
تەمەن
بویچگترین کەس ک بویەسە خاوەن ئەو خەڵاتە، ٤١ ساڵ بویە، ئەوەیش رۆدیارد کلیبلینگ،
ک وە کتاو "زا جانگەل بوک" ناسریاگە.
گەورەترین
تەمەن لە وەرگرەیل خەڵاتەگە، دۆریس لێسێنج بوی، لە تەمەن ٨٨ ساڵی ئی خەڵاتە وەدەس
هاورد.
هەفتەی
ئاشکراکردن خەڵاتەیل نۆبل، رووژ دووشەممەی گوزەشتە دەسوەپی کرد، ک زانای سویدی سڤانتی
بابۆ خەڵات نۆبل لە پزشکی وەدەس هاورد، لەبان ئاشکراکردن دی ئێن ئەی ئایەم سەرەتایی،
ک نووڕینیگ سەرەکی ئەرا سیستەم وەرگری وەپیمان پیشکەش کرد.
رووژ
سێشەممە، سێ زانا وەیەکەو خەڵات نۆبل لە فیزیا وەدەس هاوردن.
